Diphošo tša polelo le setaele se se fošagetšego di sira mošomo wo go ba wo o sa atlegego. Segalo le setaele ga se tša lebana le morero wa dingwalwa tša thuto. Beke ye e tla farologantšhwa ke mananeo a mmino le go bina ao a se a akanyetšwago go bontšha ditiragatšo tša mmino le go bina fela eupša le go logaganya tše gotee le dikanegelo tše itšego, ditiragalo, ditlwaedi le mediro. Se e tla ba gape sebaka sa go laetša ka moo ditiragatšo tša mmino le go bina di tšweletšego ka gona mo nakong setšhabeng sa ditšo tše ntši le ka moo ditšo tša go fapana di tutuetšanego ka gona. Morero wa se e tla ba go gatelela bohwa bja rena bjo bo tlwaelegilego bjoo bo ka bago bja tše dingwe tša go aga setšhaba le go tlemaganya setšhaba. Ka fao go tla ba bohlokwa gore re hwetše batho ba bagolo bao ba tla re thušago go fihlelela pono ye ya go netefatša tlholo ya batho magatong a go fapana a histori gape le goba gore e a phagamišwa gape e amogelwa ke meloko ya ga bjalo le ya ka moso.